Reinhard Genzel

**Reinhard Genzel** (* 24. März 1952 in Bad Homburg vor der Höhe) is en düütsch Astrophysiker.  He is Direkter vun dat Max-Planck-Institut für extraterrestrische Physik in Garching bi München. Genzel kreeg 2020 gemeensam mit de US-amerikaansch Astronomin Andrea Mia Ghez en Hälft vun den Nobelpries för Physik för dat Opdecken vun dat hüüd as Sagittarius A* bekannt, supermasseriek Swaart Lock in dat Zentrum vun de Melkstraat.

## Leven un Wark
Reinhard Genzel is de Söhn vun den Perfesser för Fastkörperphysik Ludwig Genzel (1922–2003). In de Jöögd tell he to de best düütüsch Nahwussathleten in’t Speersmieten. Nah dat Abitur an dat Berthold-Gymnasium in Freiburg in‘n Breisgau hett he as Stipendiat vun de Studienstiftung des deutschen Volkes Physik an de Rheinischen Friedrich-Wilhelms-Universität Bonn studeert (Diplom 1975) un wurr 1978 bi Peter Georg Mezger an dat Max-Planck-Institut für Radioastronomie promoveert.

He gung ansluutend an dat Harvard-Smithsonian Center for Astrophysics in Cambridge, Massachusetts un weer van 1980 bit 1982 as Miller Fellow un af 1981 as Associate Professor an de University of California, Berkeley, an de he 1985/86 un van  1999 bit 2008 en Professur („Full Professor“) inneharr. Genzel wurr 1986 to’n wetenschaplich Liddmaat vun de Max-Planck-Sellschop un to’n Direkter an dat Max-Planck-Institut för extraterrestrische Physik in Garching bi München beropen. Siet 1988 is he Honorarperfesser an de Ludwig-Maximilians-Universität München. 

Reinhard Genzel weer maatgevnd an de Entwicklung vun de Infrarot- un Submillimeter-Astronomie bedeeligt. So gelung hüm mit sien Team tonächst an dat La-Silla-Observatorium (af 1992) un denn ann dat Very Large Telescope över langjohrig Beobachtungen vun de Bahnen vun Steerns dicht an dat Zentrum vun de Melkstraat de Nahwies, dat sück dor en  supermasseriek Swaart Lock vun etwa 4,3 Millionen Sünnenmassen befinnd. Unafhängig gelung dat ok Astronomen um Andrea Mia Ghez an dat Keck-Observatorium. Beid kreegen för hör Opdecken en Hälft vun den Nobelpries för Physik 2020, de anner Hälft kreeg Roger Penrose tospraaken.

Genzel is mit de Kinderdoktersche un Perfessersche Orsolya Genzel-Boroviczeny verheiraadt un hett twee Kinner.

## Ehrungen un Utteknunen
* Otto-Hahn-Medaille, Max-Planck-Gesellschaft, 1980
* Presidential Young Investigators Award, National Science Foundation, 1984
* Newton-Lacy-Pierce-Pries för Astronomie, American Astronomical Society, 1986
* Gottfried-Wilhelm-Leibniz-Pries, Deutsche Forschungsgemeinschaft, 1990
* De Vaucouleurs Medaille, Universitäty of Texas, 2000
* Jules-Janssen-Pries, Société astronomique de France, 2000
* Stern-Gerlach-Medaille för experimentelle Physik, Deutsche Physikalische Gesellschaft, 2003
* Balzan-Pries för Infrarot-Astronomie, 2003
* Petrie Prize Lecture, 2005
* Naamgever för den Asteroiden (18241) Genzel
* Albert-Einstein-Medaille, 2007
* Shaw Prize, 2008
* Premio „Galileo 2000“, 2009
* Karl-Schwarzschild-Medaille, 2011
* Crafoord-Pries, 2012
* Tycho-Brahe-Pries, 2012
* Herschel-Medaille, 2014
* Groot Verdeenstkrüüz mit Steern vun de Bundsrepubliek Düütschland, 2014
* Harvey-Pries, 2014
* Nobelpries für Physik, 2020

## Liddmaatschapen
* Fellow der American Physical Society, 1985
* Liddmaat vun de Düütsch Physikaalsch Sellschop, 1990
* Utlännsch Liddmaat vun de Académie des sciences (Institut de France), 1998
* Utlännsch Liddmaat vun de National Academy of Sciences vun de USA, 2000
* Liddmaat vun de Deutschen Akademie der Naturforscher Leopoldina, 2002
* Liddmaat vun de Academia Europaea, 2002
* Ordentlich Liddmaat vun de Bayerische Akademie vun de Wetenschapen, 2003
* Foreign Member of the Royal Society, 2012
* Orden Pour le Mérite#Pour le Mérite för Wetenschapen un Künste, 2013
* Päpstliche Akademie vun de Wetenschapen, 2020

## Schriften (Utwahl)
* mit Charles Hard Townes: *Physical conditions, dynamics, and mass distribution in the center of the Galaxy*, Annual Review Astron. Astroph., Band 25, 1987, S. 377
* mit D. Hollenbach, C. H. Townes *The nucleus of our Galaxy*, Rep. Progr. Phys., Band 57, 1994, S. 417
* mit Andreas Eckart: *Observations of stellar proper motions near the Galactic Centre*, Nature, Band 383, 1996, S. 415–417, Abstract
* mit A. Eckart, N. Thatte, A. Krabbe, H. Kroker, L. E. Tacconi-Garman: *The dark mass concentration in the central parsec of the Milky Way*, Astrophysical Journal, Band 472, 1996, S. 153
* mit A. Eckart: *Stellar proper motions in the central 0.1 pc of the Galaxy*, Monthly Notices Royal Astron. Soc., Band 284, 1997, S. 576598, Abstract
* mit A. Eckart, T. Ott, F. Eisenhauer: *On the nature of the dark mass in the centre of the Milky Way*, Monthly Notices Royal Astron. Soc., Band 291, 1997, S. 219–234,  Online
* mit A. Eckart: Erster schlüssiger Beweis für ein massives Schwarzes Loch ?, Physikalische Blätter, Band 54, 1998, Nr. 1, S. 25–30 Digitalisat
* mit A. Eckart: *First Conclusive Evidence for a Massive Black Hole in the Center of the Milky Way*, in: Friedrich W. Hehl, Claus Kiefer, Ralph J. K. Metzler (Hrsg.), Black Holes: Theory and Observation, Springer 1998, S. 60–68
* Massereiche Schwarze Löcher – vom galaktischen Zentrum bis zu Quasaren in der Frühzeit des Universums, Physik Journal, Juli/August 2003, S. 45–49, Online

## Weblinks

* DNB-Katalog
* Genzels Homepage an dat MPE
* Genzels Profil bi de MPG
* Veröffentlichungen vun Reinhard Genzel in dat Astrophysics Data System
* Würdigung vun de Balzan-Stiftung
* Würdigung to’n Shaw Prize
* Black Holes and Galaxies: Professor Reinhard Genzel (ANU TV up Youtube)

## Enkeld Nahwiesen